Paguodos kvantas

Paguodos kvantas () – 22-asis filmas apie britų slaptosios tarnybos agentą 007 Džeimsą Bondą, sukurtas 2008 metais. Pagrindinį vaidmenį jame atliko Daniel Craig, o režisavo Marc Forster. Filmas yra ankstesniojo filmo „Kazino Royale“ tęsinys, kuriame Bondas siekia keršto už savo draugės Vesper Lynd (akt. Eva Green) mirtį, o jam padeda Camille Montes, taip pat siekianti keršto verslininkui Dominicui Greene‘ui. Filmo pavadinimas yra paimtas iš 1960 metų Iano Flemingo romano „For Your Eyes Only“, tačiau daugiau neturi su juo nieko bendra.

Filmas uždirbo daugiau kaip 586 milijonus dolerių ir yra vienas finansiškai sėkmingiausių serijos darbų, tačiau, kritikų nuomone, ne toks įspūdingas kaip ankstesnis „Kazino Royale“.

Aktoriai 

 Daniel Craig – agentas 007 Džeimsas Bondas
 Olga Kurylenko – Camille Montes, Rusijos ir Bolivijos agentė, siekianti asmeninio keršto Greenui ir Medrano
 Mathieu Amalric – Dominic Greene, pagrindinis neigiamas herojus, organizacijos Quantum vadovas
 Judi Dench – M, britų slaptosios tarnybos ir Bondo viršininkė
 Giancarlo Giannini – René Mathis, Bondo pagalbininkas, kuris ankstesniajame filme Casino Royale klaidingai buvo laikomas išdaviku
 Gemma Arterton – MI6 agentė Strawberry Fields, dirbanti britų atstovybėje Bolivijoje
 Jeffrey Wright – Felix Leiter, Bondo pagalbininkas iš CŽV
 Anatole Taubman – Elvis, antrasis vadovas organizacijoje po Greene’o
 David Harbour – Gregg Beam, CŽV agentas
 Joaquín Cosío – generolas Medrano, padedantis Greene‘ui; atsakingas už Camillės šeimos mirtį.
 Jesper Christensen – Mr. White
 Rory Kinnear – Bill Tanner
 Tim Pigott-Smith – Britanijos Užsienio reikalų sekretorius
 Neil Jackson – Edmund Slate
 Simon Kassianides – Yusef
 Stana Katic – Corrine Veneau, Kanados slaptosios tarnybos agentė
 Glenn Foster – Craig Mitchell, M asmens sargybinis ir dvigubas agentas
 Oona Castilla Chaplin – mergina, kurią filmo pabaigoje išgelbėja Montes

Danielio Craigo įtakos dėka filmo režisieriumi tapo Marcas Forseteris, o Paulas Haggis – vienu iš scenarijaus autorių

Olga Kurylenko buvo atrinkta vaidmeniui iš 400 pretendenčių, o Gemma Arterton – iš daugiau kaip 7000.

Jeffrey Wrightas tapo pirmuoju aktoriumi, sukūrusiu Felixo Leiterio vaidmenį dvejuose filmuose iš eilės. Aktorius David Hedison Leiterį taip pat vaidino du kartus: filmuose „Gyvenk ir leisk mirti“ (1973 m.) ir „Leidimas žudyti“ (1989 m.).

Filmavimas 

Filmavimo darbai buvo vykdomi Panamoje, Čilėje, Italijoje, Austrijoje bei „Pinewood Studios“ (Anglija) studijoje.

Muzika 

Davidas Arnoldas sukūrė muziką jau ketvirtam iš eilės filmui apie agentą 007.
Pagrindinę dainą „Another Way to Die“ įrašė Alicia Keys ir Jackas White iš grupės The White Stripes. Tai pirmoji filmų serijos daina, atliekama ne solo atlikėjo ar grupės, o dueto.

Apdovanojimai 

 Saturn apdovanojimai
 Geriausias nuotykių filmas (nominacija)
 Geriausia antrojo plano aktorė – Judi Dench (nominacija)
 Geriausia antrojo plano aktorė – Olga Kurylenko (nominacija)

 BAFTA
 Geriausias garsas (nominacija)
 Geriausi specialieji efektai (nominacija)

 BMI Film & TV
 Geriausia muzika – David Arnold (laimėtojas)

 Empire apdovanojimai
 Geriausias nuotykių filmas (laimėtojas)
 Geriausias aktorius – Daniel Craig (nominacija)
 Geriausia aktorė – Olga Kurylenko (nominacija)
 Geriausias garso takelis (nominacija)

Nuorodos 

 Oficiali lietuviška „Paguodos kvanto“ svetainė

2008 filmai
Džeimso Bondo filmai
Veiksmo filmai
Jungtinės Karalystės filmai
JAV filmai